 आजादी गी ते छोड़ो, बिना कुसै चर्चा दे जेकर कोई एह गलाऽ तां ओहदा केह् परता होना लोड़चदा ऐ।  पंचायत राज अधिनियम कमिएं कन्नै भरोचे दा ऐ ते मौजूदा कनून बी सेई चाल्ली कम्म नेईं करी सका करदे हैन।  देश दिएं ववादत रिआसतें दी गल्ल जेकर नेईं बी कीत्ती जा तां म्मी सत्ता हस्तातरन दे मामले च बाकी दे भारत गी हालत बी कोई प्रेरणादायक नेईं कीत्ता गेआ।  असलीयत च अब्राहम लिंकन पासेआ लोकतंत्र दे बारे च दित्ती गेदी परिभाशा जे लोकतंत्र च कदें बी सेई तरीके कन्नै नेईं लैत्ती गेई ऐ।  इत्थे लोकतंत्र खल्ला उप्पर नेईं जंदा बलके उप्परा खल्ल औंदा ऐ।  पंचैती राज थमां लेईऐ सूचना दे अधिकार अधिनियम तक्कर जमीनी सतह उप्पर जनता गी ताकतवर बनाने लेई जिन्ने बी संस्थान बनाए गे न ओह सब्भै कुसा बी कम्मा दे साबत नेईं होए हैन।  इने सब्भने तथ्यें परैंत सोचने आहली गल्ल एह ऐ जे भारत होरनें गी नैतिकता दा पाठ किस चाल्ली पढ़ाई सकदा ऐ?  मौजूदा समें च भारत दे नेताएं ते नौकरशाहें गी इस गल्ला दा एहसास होना लोड़चदा ऐ जे मौजूदा लोकतंत्र च आर्थिक बढ़ौत्तरी दे अलावा मानवाधिकारें दे मामले च बी भारत दी छवि कोई इन्नी चंगी नेईं ऐ।  एह खोआन बी ऐ दान-पुन्न अपने घरै थमां गै शुरू कीत्ता जाना लोड़चदा ऐ।  आपूं कुसै कम्मै गी शुरू करने परैंत होरने गी प्रेरणा दित्ती जाई सकदी ऐ ते भारत गी एह चाहिदा ऐ जे होरने गी सुझाव देने आहलिएं गल्लें दी शुरूआत ओह अपने घरै थमां करै।  देश दी सरकार गी राश्ट्रपिता महात्मा गांधी थमां बी सिक्ख मत्त हासल करने दी लोड़ ऐ की जे ओह जेहड़ी गल्ला गी लेईऐ होरनें गी सिक्ख-मत्त दिंदे हे ओहदे उप्पर आपूं बी अमल करदे हे।  उंदे बारे च इक कत्थ मशहूर ऐ जे उनेंगी इक जागतै गी मती मठेआई खाने थमां मना करने लेई एक हफ्ते दा समां लग्गा हा कीजे उस जागते गी ठाकने थमां पैहल्लै गांधी जी नै एह खोऽ आपूं छोड़ी ही। 